b'\n_START_ARTICLE_\nAvet roig\n_START_SECTION_\nDistribuci\xc3\xb3\n_START_PARAGRAPH_\nCreix a gran part d\'Europa des de Noruega (en angl\xc3\xa8s es coneix com a Norway spruce) fins a Pol\xc3\xb2nia. Tamb\xc3\xa9 apareix a les muntanyes del centre d\'Europa (Alps, C\xc3\xa0rpats i Balcans) El l\xc3\xadmit dintre de R\xc3\xbassia \xc3\xa9s dif\xc3\xadcil de definir, ja que s\'hi fan h\xc3\xadbrids amb la p\xc3\xadcea siberiana (Picea obovata)._NEWLINE_L\'avet roig m\xc3\xa9s alt que s\'ha mesurat, 63 m, es troba al bosc de Perucica, Parc nacional de Sutjeska, B\xc3\xb2snia-Hercegovina._NEWLINE_Segons la Universitat d\'Ume\xc3\xa5, a Su\xc3\xa8cia, han mesurat amb el m\xc3\xa8tode del carboni 14 un avet roig que t\xc3\xa9 9.550 anys i que seria l\'arbre viu m\xc3\xa9s vell d\'Europa.\n_START_SECTION_\nCultiu i usos\n_START_PARAGRAPH_\n\xc3\x89s una esp\xc3\xa8cie molt plantada com a arbre ornamental i tamb\xc3\xa9 s\'usa en aforestaci\xc3\xb3, com a productor de fusta i de paper. Es tracta, segons la tradici\xc3\xb3, de l"aut\xc3\xa8ntic" arbre de Nadal i de fet Oslo proporciona l\'arbre de Nadal principal de les ciutats de Nova York, Londres, Edimburg i Washington D.C. aix\xc3\xb2 ho fa remerciant les capitals dels pa\xc3\xafsos que van ajudar Noruega durant la Segona Guerra Mundial. _NEWLINE_De jove creix r\xc3\xa0pid arribant a fer un metre cada any per\xc3\xb2 quan arriba a fer 20 m d\'alt alenteix el seu creixement.'